โชว์ควงกระบองไฟ เปิดเส้นทางท่องเที่ยว ชุมชนบ้านบันนังลูวา
การแสดงควงกระบองไฟจากทีมเยาวชนตำบลปุโรง ซึ่งนายอัดนัน มูน๊ะ ประธานวิสาหกิจชุมชนท่องเที่ยวบ้านบันนังลูวา นายสุชาติ สถะบดี  เลขานุการนายกองค์การบริหารส่วนตำบลหน้าถ้ำ นำมาโชว์ เป็นหนึ่งไฮไลท์ให้กับชาวชุมชนบ้านบันนังลูวา  ม.2 ตำบลหน้าถ้ำ อำเภอเมืองยะลา จังหวัดยะลา ได้รับชมกับการเปิดโครงการสนับสนุนเส้นทางการท่องเที่ยวชุมชนบ้านบันนังลูวา สำหรับการแสดงควงกระบองไฟเวลา 20 นาที ท่ามกลางความมืด แสงจากการโชว์ควงกระบองไฟ สั้น ยาว แต่ละท่า แต่ละลีลา ของผู้แสดงทั้ง 5 คน ทั้งมือหน้า มือข้าง มือหลังรอบตัว ลีลาตามความถนัด  พ่นไฟ วงล้อไฟ  สร้างสีสันความสนุกสนาน ตื่นตาตื่นใจให้กับประชาชนในชุมชนบ้านบันนังลูวาเป็นอย่างมาก นายฮัมดี ดือเระ กลุ่ม Purong Fire show  เล่าถึงที่มาของทีม Purong Fire show   กรงปินัง ว่า เกิดมาปีแรก โดยก่อนหน้านี้ตนเองทำงานโรงแรมแถวกระบี่ พอโควิดรอบแรก รอบสองก็กลับมาบ้าน คิดว่าไม่อยากให้กระบองไฟที่เคยได้ฝึกฝนมาศูนย์เปล่า ก็เลยได้มาฝึกน้องๆ ที่บ้านปุโรง เวลามีงานแถวๆ บ้าน ก็จะได้ไปแสดงโชว์ ทำให้มีอาชีพ มีรายได้และยังได้สนุกสนานกันด้วย  สำหรับผู้สนใจติดต่อน้องๆ เยาวชนไปแสดงโชว์ตามงานต่างๆ ติดต่อได้ที่เพจ  Purong Fire show   หรือทางหมายเลขโทรศัพท์ 093-7834435 ชื่อฮัมดี